KLASA: 112-07/20-01/92

URBROJ: 2182-62-01-20-01

U Brodarici 26. studenog 2020.

POZIV NA USMENU PROCJENU ODNOSNO TESTIRANJE

I VREDNOVANJE

USMENA PROCJENA ODNOSNO TESTIRANJE I VREDNOVANJE KANDIDATA u postupku natječaja za radno mjesto učitelj INFORMATIKE (m/ž), na neodređeno puno radno vrijeme, 40 sati tjedno, koji je objavljen dana 10. studenog 2020. na mrežnoj stranici i oglasnoj ploči Hrvatskog zavoda za zapošljavanje i mrežnoj stranici i oglasnoj ploči Osnovne škole Brodarica, Brodarica, održat će **dana 4. prosinca 2020. (petak) u Osnovnoj školi Brodarica u 11:30.**

Na usmenu procjenu odnosno testiranje i vrednovanje se pozivaju kandidati/kandidatkinje J. I. i I.M.

**Razgovor sa ravnateljicom će se obaviti dana 4. prosinca 2020. (petak) u 13:00, nakon usmene procjene odnosno testiranja svih pozvanih kandidata.**

**PRAVILA TESTIRANJA**

Kandidat/kinja je dužan/na na procjenu odnosno testiranje ponijeti sa sobom odgovarajuću identifikacijsku ispravu (važeću osobnu iskaznicu, putovnicu ili vozačku dozvolu) na temelju koje se utvrđuje identitet kandidata/kinje i masku za lice.

Ako kandidat/kinja ne pristupi procjeni odnosno testiranju smatra se da da je odustao/la od prijave na natječaj i ne smatra se kandidatom/kinjom.

Provest će se usmena procjena odnosno testiranje i vrednovanje.

Svi članovi Povjerenstva imaju pravo postavljati do tri pitanja iz područja propisanih člankom 13. Pravilnika o postupku zapošljavanja te procjeni i vrednovanju kandidata za zapošljavanje koja se vrednuju od strane svakog člana Povjerenstva pojedinačno od 1-5 bodova i na kraju zbrajaju.

Konačni rezultat procjene odnosno testiranja kandidata utvrdit će Povjerenstvo na temelju usmene procjene odnosno testiranja.

**PRAVNI I DRUGI IZVORI ZA PRIPREMU KANDIDATA TE PODRUČJE PROCJENE ODNOSNO TESTIRANJA**

* za radno mjesto učitelj/ica informatike (neodređeno puno radno vrijeme)

Pravni i drugi izvori za pripremu kandidata:

1. Zakon o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10.-ispr, 90/11., 5/12., 16/12., 86/12., 94/13., 136/14.-RUSRH, 152/14, 07/17, 68/18, 98/19 i 64/20)
2. Statut Škole, Izmjene i dopune Statuta (<http://os-brodarica.skole.hr/pravilnici>)
3. Pravilnik o načinima, postupcima i elementima vrednovanja učenika u osnovnoj i srednjoj školi („Narodne novine“ broj 112/10. i 82/19.)
4. Pravilnik o pedagoškoj dokumentaciji i evidenciji te javnim ispravama u školskim ustanovama („Narodne novine“ broj 47/17. , 41/19. i 76/19)
5. Kurikulum za nastavni predmet informatika (https://mzo.gov.hr/istaknute-teme/odgoj-i-obrazovanje/nacionalni-kurikulum/predmetni-kurikulumi/539)

Područje procjene odnosno testiranja:

* intelektualno-kognitivne te psihološke sposobnosti
* stručno pedagoške i metodičke kompetencije
* informatička pismenost

 Povjerenstvo za procjenu i vrednovanje kandidata za zapošljavanje